U Europskoj godini čitanja naglas s temom ČITAJMO ZAJEDNO, ČITAJMO NAGLAS uključili smo se u projekt Nacionalnog natjecanja u čitanju na glas za učenike od 3. – 8. razreda te obilježavanju Međunarodnog mjeseca školskih knjižnica i Mjeseca hrvatske knjige u suradnji s Gradskom knjižnicom Zadar. Cilj je ove akcije poticanje čitanja i čitanja naglas, razvoj čitalačkih navika, popularizacija knjige te poticanje pozitivnog  natjecateljskog duha.

Natjecanje na školskoj razini održano je 15., 17. i 18. listopada, a sudjelovalo je 38 učenika u dvije kategorije (1.kategorija za učenike od 3.-5.razreda i 2.kategorija za učenike od 6.-8.razreda). U radu komisije su sudjelovale Jadranka Tomas, Dina Milat, Marina Bajlo, Antica Levačić, Ljiljana Didov i Tamara Ciciliani. Kako su sSvi učenici oduševili svojim nastupom i izražajnim čitanjem komisija je imala težak zadatak u odabiru najboljih. Pobjednici u 1. kategoriji su Loreta Škibola (4b), Marieta Brnić (4a) i Sara Mikulić (3b), dok su pobjednici u 2.kategoriji Danica Goleš (6b), Tea Anić (6c) i Tina Pedić (7a). Čestitamo učenicama i njihovim mentoricama Radojki Perić, Višnji Juras, Marijani Matek Kozulić, Jadranki Tomas, Dini Milat i Dolores Vipotnik.

Ove učenice su u pratnji knjižničarke Ljiljane Didov u srijedu 23.listopada sudjelovale na međuškolskom natjecanju u Gradskoj knjižnici Zadar. Naša učenica Danica Goleš (6b) pobjedila je u kategoriji za učenike od 6.-8. razreda te zauzela prvo mjesto. Danica će u studenom sudjelovati na finalnom natjecanju u sklopu Interlibera! Ponosni smo na našu Danicu te joj želimo puno sreće u Zagrebu!!!

Više o natjecanju pročitajte na:

http://www.gkzd.hr/?q=hr/content/natjecanje-u-%C4%8Ditanju-naglas-za-osnovno%C5%A1kolce-4